Document ID: 32013R1154

IZVEDBENA UREDBA SVETA (EU) št. 1154/2013
z dne 15. novembra 2013
o izvajanju Uredbe (EU) št. 267/2012 o omejevalnih ukrepih proti Iranu
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EU) št. 267/2012 z dne 23. marca 2012 o omejevalnih ukrepih proti Iranu (1) in zlasti člena 46(2) Uredbe,
ob upoštevanju naslednjega:
(1)
Svet je 23. marca 2012 sprejel Uredbo (EU) št. 267/2012.
(2)
Splošno sodišče Evropske unije je s sodbami z dne 6. septembra 2013 v zadevah T-493/10 (2), T-4/11 in T-5/11 (3), T-12/11 (4), T-13/11 (5), T-24/11 (6), T-42/12 in T-181/12 (7), T-57/12 (8) in T-110/12 (9) razveljavilo sklepe Sveta, na podlagi katerih so Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC in Iranian Offshore Engineering & Construction Co. uvrščeni na oseb in subjektov, za katere veljajo omejevalni ukrepi, iz Priloge IX k Uredbi (EU) št. 267/2012.
(3)
Subjekte Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naserja Batenija, Good Luck Shipping LLC in Iranian Offshore Engineering & Construction Co. bi bilo treba na podlagi novih obrazložitev, ki zadevajo vsakega od njih, znova uvrstiti na seznam oseb in subjektov, za katere veljajo omejevalni ukrepi, iz Priloge IX k Uredbi (EU) št. 267/2012.
(4)
Na seznam oseb in subjektov, za katere veljajo omejevalni ukrepi, iz Priloge IX k Uredbi (EU) št. 267/2012 bi bilo treba dodati še en subjekt, obenem pa bi bilo treba spremeniti podatke za ugotavljanje istovetnosti v zvezi z nekim drugim subjektom.
(5)
Qualitest FZE v skladu s sodbo Splošnega sodišča v zadevi T-421/11 (10) ni uvrščen na seznam oseb in subjektov, za katere veljajo omejevalni ukrepi, iz Priloge IX k Uredbi (EU) št. 267/2012.
(6)
Da bi zagotovili učinkovitost ukrepov, določenih v tej uredbi, bi morala uredba začeti veljati na dan objave -
SPREJEL NASLEDNJO UREDBO:
Člen 1
Priloga IX k Uredbi (EU) št. 267/2012 se spremeni, kot je določeno v Prilogi k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. novembra 2013

Labels: 18
5